**Forretningsbetingelser**

Når du indgår aftale med Landbrugsdata ApS, CVR nr. 43508555 gælder følgende betingelser sammen med aftalebrevet. Aftalebrevet har forrang fremfor nærværende betingelser.

**Aftalens omfang -** Landbrugsdata ApS yder som selvstændig og uafhængig virksomhed miljømæssig konsulentassistance og bistand til Kunden i forbindelse med udførelsen af aftalen. Eventuelle ændringer til aftalen skal aftales særskilt skriftligt mellem parterne. Landbrugsbrugs data ApS’ rådgivning dækker dataindsamling, dataanalyse, udarbejdelse af rapporter og assistance med at fortolke datamønstrer. Kundeforløb illustreres typisk med en grafisk oversigt i aftalebrevet, hvor de forskellige faser er beskrevet nærmere, inkl. hvad det aftales at kunden bidrager med. Rapporter fra landbrugsdata bygger på realtime data, og da datamængden konstant øges, dels med flere historiske indsatser og ny ansøgninger, er der altid tale om et øjebliksbillede i rapporten, hvorfor en aftale om efterfølgende ajourføringer ofte anses som relevante.

Landbrugsdata har ingen direkte kontakter til myndighedssystemer eller andre samarbejdspartnere.

**Kundens ansvar –** Kunden er ansvarlig for at bidrage med de historiske oplysninger, samt sikre at segmenteringsgruppe er retvisende. Landbrugsdata bygger analyserne ud fra de modtagne kundeoplysninger og kvalitetssikrer eller kontrollerer kun kundens oplysninger, hvis det eksplicit aftales. Kunden har ansvar for at læse den fremsendte information og aktivt spørge ind, hvis noget skal forklares yderligere, hvilket der også fokuseres på ved aflevering af leverancen.

**Afregning af opgaven** – En aftale anses som indgået, når kunden skriftligt bekræfter ordren.

* Ved fast prisaftaler afregnes ved aftaleindgåelsen.
* Ved aftaler efter medgået tid afregnes ugentligt efter forbrug.

Pris- eller timesats fremgår af ordrebekræftelsen. Timeprisen indeksreguleres årligt. Kørsel i forbindelse med opgavens udførsel afregnes med kr. 6,50 pr. km. ex. moms. Fakturaen forfalder til betaling senest 8 dage efter fakturaens datering. I tilfælde af kundens forsinkede betaling er Landbrugsdata ApS, udover retten til at gøre sædvanlige misligholdelsesbeføjelser gældende, berettiget til en morarente på 2 % pr. påbegyndt måned samt gebyrer efter gældende lovgivning.

**Leverancen** - Levering af ydelser er et eller flere dokumenter. Leverancerne sendes altid til gennemsyn hos kunden og suppleres typisk med et fysisk møde for at sikre en fælles forståelse og kvalitetssikre fakta. Landbrugsdata ApS sender aldrig leverancen til myndigheder eller andre eksterne, uden at det er aftalt med kunden. Leveringstidspunktet er ordreafhængigt, men sker typisk 1 måned efter, at kunden har leveret de påkrævede informationer. Hvis der opstår umulighed eller force majeure efter aftalens indgåelse for den ene part, er den anden part berettiget til at hæve aftalen, medmindre opfyldelse kan ske inden for rimelig tid.

**Rettigheder til leverancen** – Indholdet i rapporten tilhører Kunden og kan deles med andre aktører ift. kundens hovedformål. Kundens tiltag (datainput) som tilføjes i databasen, tilhører Landbrugsdata, og må anvendes som del af databasen. Rettighederne til rapporten (format) tilhører Landbrugsdata ApS og må ikke kopieres. Landbrugsdata ApS forbeholder sig ret til at gøre erstatningskrav gældende overfor kunden, hvis kunden – eller en der har modtaget materialet fra Kunden – krænker Landbrugsdata ApS’ rettigheder til projektmaterialet.

**Udtrædelse af en indgået aftale -** Hvis kunden ønsker at udtræde af aftalen undervejs, afregnes der efter medgået tid. Leverancer kan ikke returneres, da det sidestilles med serviceydelser og forbrugt tid.

**Misligholdelse:** Kunden er pligtig at sørge for at al relevant information tilgår Landbrugsdata ApS. Såfremt kunden undlader dette, eller leverer information eller dokumenter der er fejlbehæftet, betragtes dette som misligholdelse af aftalen, da Landbrugsdata ApS analyse vil blive forkert. Hvis der er information som kunden ikke ønsker skal medgå, skal dette meddeles Landbrugsdata skriftligt og vil blive noteres som ”Out of scope” for opgaven, uden at det har konsekvens for den aftalte afregningspris. I tilfælde af misligholdelse fra kundens side, er Landbrugsdata berettiget til at ophæve aftalen med øjeblikkelig virkning.

**Ansvarsbegrænsning af aftalen**- Landbrugs data ApS er alene formidler af information, og kan eksempelvis ikke 1) ændre i beregningsmodeller, 2) garanterer at alle kundens indsatser er medtaget, 3) Validere om en enkelt landbrugsbedrift eller et segments evne til at investere i klima- eller miljøtiltag er tilstrækkeligt, 4) vurdere om finansieringsaftaler eller forudsætninger for den faktiske investering eller 5) Et Klimapas eller en rapport kan ikke anvendes som eneste grundlag for en økonomisk vurdering – det er et strategisk input. Landbrugsdata bærer intet ansvar for de ændringer, der opstår hos myndighederne eller bedrifter, men giver et øjebliksbillede.

Såfremt kunden måtte lide et tab som følge af forhold hos Landbrugsdata ApS der kan betragtes som groft uansvarlige, er Kundens ret til erstatning begrænset til alene at omfatte den betaling, som Kunden har ydet Landbrugsdata ApS. Landbrugsdata ApS er ikke ansvarlig for yderligere tab, hverken direkte eller indirekte tab.

**Umulighed eller force majeure.** Hvis der opstår umulighed eller force majeure efter aftalens indgåelse som forhindrer partneres opfyldelse af sine forpligtelser under aftalen, er den pågældende part ansvarsfri såfremt det skyldes forhold uden for en parts kontrol, herunder men ikke begrænset til, force majeure, krig, terrorisme, brand, ophør, strejke, lockout eller andre alvorlige arbejdsmarkedsrelaterede uoverensstemmelser, optøjer, jordskælv, oversvømmelse, eksplosion eller andre naturfænomener, samt mangler ved leverancer eller forsinkelser fra leverandører eller underleverandører, som skyldes nævnte forhold. De rettigheder eller forpligtelser der tilkommer eller påhviler den Part, der er ramt af umulighed eller force majeure, forlænges med en periode svarende til den periode som force majeure- situationen har været. I tilfælde af en parts manglende opfyldelse af aftalen som følge af forhold nævnt ovenfor, er den anden part berettiget til at hæve aftalen, medmindre opfyldelse kan ske inden for rimelig tid. Hvad der betragtes som rimelig tid, vil altid bero på en konkret vurdering.

**Databehandlingsaftalen** – Læs hvordan vi håndterer dine personoplysninger på hjemmesiden.

**Mediation:** Såfremt der måtte opstå en tvist parterne imellem, er parterne forpligtet til at deltage i mediation. Mediator udpeges af Danske Mediator advokater, eller lignende organisation. Hvis tvisten ikke løses ved deltagelse i mediation, er hver part berettiget til efterfølgende at indbringe sagen for domstolene.

**Lovvalg og værneting** – Tvister mellem parterne som måtte opstå i forbindelse med denne kontrakt skal afgøres efter gældende dansk ret.